Syin ɣer-s, ad naf d akken Nathalie Prince terna-d awal ɣef wazal yesɛa uwadem deg tsekla n yigerdan, anda id-tessefhem d akken di tsekla-agi, awadem yesɛa azal meqqren, acku ḥala deg yeḍrisen id-yettwarun i yigerdan, ara naf ilu yettmeslay, neɣ ibṛiken tturaren SKI, ttmeslayen yerna ttnaɣen. Ḥala di tsekla-agi i tzemreḍ ad tsugneḍ awadem am wakken tebɣiḍ, ad as-tefkeḍ tugniwin am wakken kan id d-tussan-t deg wallaɣ-ik, mebla ma tkukraḍ.